Sasao a Nuklear a Malayo-Polinesio

Ti sasao a Nuklear a Malayo-Polinesio ket dagiti sanga ti pamilia ti Austronesio, nga insingasing babaen da Wouk ken Ross (2002), a naipagpagarup a maiwarwaras manipud iti mabalin a pagtaengan idiay  Sulawesi. Dagita ket tinawtawagan iti nuklear gapu ta dagita ket konseptual a bugas ti pamilia ti Malayo-Polinesio, a mairaman iti Malayo ken Polinesio. Ti Nuklear a Malayo-Polinesio ket mabirukan iti amin a paset ti Indonesia (malaksid ti tengnga a Borneo, Sabah, ken ti amianan ti Sulawesi), ken iti Melanesia ken ti Pasipiko.

T sasao a Nuklear a Malayo-Polinesio ket dagiti pagsasao a Malayo-Polinesio a pimmanaw iti pannakailinia nga Austronesio tinawid manipud iti sintaksis ti Proto-Malayo-Polinesio. Ti Nuklear a Malayo-Polinesio ket mairaman ti tradisional a heograpiko a pannakaigrupo ti Tengnga a Malayo-Polinesio, Akindaya a Malayo-Polinesio, ken parte ti Akinlaud a Malayo-Polinesio, tiparte a tinawtawagan da Wouk ken Ross iti Akin-uneg nga Akinlaud a Malayo-Polinesio wenno Sunda–Sulawesi. Ilaksid ti Nuklear a Malayo-Polinesio ti sasao nga Akinruar nga Akinlaud a Malayo-Polinesio (Borneo–Filipino).

Ti Akin-uneg nga Akinlaud a Malayo-Polinesio (Sunda–Sulawesi) ket isu ngarud a naipalawag a negatibo, a kas  dagiti pagsasao ti Sunda ken Sulawesi a saan a nairaman iti Tengnga–Akindaya a Malayo-Polinesio. Ti Tengnga–Akindaya ket ti maysa a grupo ti lugar, nga agbalbaliw manipud kadagiti amin a Malayo-Polinesio gapu iti saan nga Austronesio (Papuano) a subestrata imbes a gapu ti ania man a heneolohiko a pannakikabagian.

 Pannakaidasig 
Adda dagiti bilang dagiti bassit a rimpuok dagiti pagsasao a dagiti pannakaikabagianda ket saan a nalawag. Naigrupo babaen ti heograpia, dagitoy ket dagiti:
Akin-uneg nga Akinlaud a Malayo-Polinesio(Sunda–Sulawesi)
Tengnga ken akin-abagatan a Sulawesi
Sasao a Celebiko: saan anasayaat a nasuportaran a kas klado.
Sasao nga Abagatan a Sulawesi: mairaman ti pagsasao a Bugines; ken mabalin a ti sasao a Tamaniko.
Is-isla Kalatakan a Sundas
Pagsasao a Moken: ti aplaya ti Burma.
Sasao nga Amianan a laud a Sumatrano: iti amianan-tengnga a Sumatra ken ti Is-isla Mentawai. Daytoy ket saan a nalawag no mairaman ti pagsasao nga Enggano.
Sasao a Malayo-Sumbawano: ti Sumatra, Java, Borneo, ken Bietnam. Mairaman ti pagsasao a Malayo, ti pagsasao a Sundanes, ken ti pagsasao a Balines.
Sasao a Lampungiko: ti akin-abagatan a daya a Sumatra. Daytoy ket mabalin a mairaman ti pagsasao a Sundanes.
Pagsasao a Habanes: ti tengnga ken akindaya a Java.
Is-isla ti Akinlaud a Pasipiko
Pagsasao a Palauano: ti Palau.
Pagsasao a Chamorro: ti Is-isla ti Marianas, mairaman ti Guam.
Maluku, Baro a Guinea, Oceania
Sasao a Tengnga–Akindaya a Malayo-Polinesio.
Sasao a Tengnga a Malayo-Polinesio.
Sasao a Sumba–Flores, naisasao idiay ken iti likmut dagiti isla ti Sumbawa (akindaya), Sumba, ken akinlaud–tengnga a Flores idiay Lesser Sundas.
Sasao a Flores–Lembata, naisasao idiay Lesser Sundas,idiay akindaya a Flores ken dagiti bassit nga isla iti asideg a daya ti Flores.
Sasao a Selaru, naisasao idiay Is-isla ti Tanimbar ti Indonesia.
Sasao a Kei–Tanimbar, naisasao idiay Isla KeiKei ken Is-isla Tanimbar iti akin-abagatan a Maluku, ken idiay amianan a a bangir ti Peninsula ti Bomberai.
Sasao nga Aru, naisasao idiay Is-isla Aru idiay Indonesia.
Sasao a Tengnga a Maluku, nangruna a naisasao idiay Seram, Buru, Ambon, Kei, ken ti Is-isla Sula.
sasao a Timoriko, wenno Timor–Babar, naisasao kadagiti isla ti Timor, ti kaarruba a Wetar, ken (depende iti pannakaidasig) ti Is-isla Babar iti daya.
Pagsasao a Kowiai, naisasao idiay Peninsula ti Bomberai idiay Baro a Guinea.
Pagsasao a Teor-Kur, naisasao idiay asideg ti Isla Kei, Indonesia.
Sasao nga Akindaya a Malayo-Polinesio.
Sasao a Halmahera–Cenderawasih, mabirukan kadagiti isla ken kadagiti igid ti aplaya ti Baybay Halmahera iti probinsia ti Amianan a Maluku ti Indonesia ken ti Luek Cenderawasih kadagiti probinsia ti Papua ken Laud a Papua.
Sasao nga Oceaniko, naisasao idiay Polinesia, ken iti kaaduan pay ti Melanesia ken Mikronesia.

Ti puesto ti Rejang idiay abagatan a laud ti Sumatra ken ti baro a naduktalan a Nasal ket saanda pay a nalawag.  Ti Rejang ket mabalin a ti naiyakar a pagsasao a Dayak ti Borneo, ken saan a mabalin a Nuklear a Malayo-Polinesio.

 Dagiti nagibasaran 
Fay Wouk and Malcolm Ross (ed.), 2002, The history and typology of western Austronesian voice systems. Australian National University.
K. Alexander Adelaar and Nikolaus Himmelmann, 2005, The Austronesian languages of Asia and Madagascar. Routledge.
Austronesian Basic Vocabulary Database